Helen McEntee

Is polaiteoir Éireannach agus Teachta Dála don Mhí Thoir (Dáilcheantar) í Helen McEntee nó Eiléana Nic an tSaoi (a rugadh ar an 8 Meitheamh 1986).   Ar an 23 Eanáir 2025, ceapadh McEntee ina hAire Oideachais agus Óige i Rialtas an 34ú Dáil  agus ansin ina Aire Gnóthaí Eachtracha agus Cosanta ar an 18 Samhain 2025.
clé|mion|2017|330x330px
clé|mion|2020|220x220px
clé|mion|2024|330x330px

 Gairm 
Tá céim ag McEntee san Eacnamaíocht, Polaitíocht agus Dlí ó DCU.

Toghadh McEntee go Dáil Éireann den chéad uair i bhfothoghchán i Márta 2013. Iníon í leis an iarTheachta Dála Shane McEntee agus tháinig sí i gcomharbacht air tar éis gur chuir sé lámh ina bhás féin sa bhliain 2012.

Bhí sí ina ball den Choiste Oireachtais um Iompar agus Cumarsáid agus den Choiste Oireachtais um Chomhshaol, Cultúr agus an Ghaeltacht freisin.

Cheap an Taoiseach Enda Kenny í ina hAire le freagracht as Meabhairshláinte agus Daoine Scothaosta sa Roinn Sláinte i mBealtaine 2016 mar chuid den Rialtas Comhpháirtíochta.

I Meitheamh 2017, mar chuid d’atheagar rialtais leis an Taoiseach nuacheaptha, Leo Varadkar T.D., tugadh ardú céime don Aire Nic an tSaoi chuig post an Aire Stáit le freagracht as Gnóthaí an Aontais Eorpaigh.

Ar an 23 Eanáir 2025, ceapadh McEntee ina hAire Oideachais agus Óige i Rialtas an 34ú Dáil.  Tháinig sí  in áit Simon Harris mar Aire Gnóthaí Eachtracha agus Cosanta ar an 18 Samhain 2025.  Is í Helen McEntee an chéad bhean riamh a ceapadh ina hAire Gnóthaí Eachtracha agus ina hAire Cosanta.

 Beartais 
I mí Lúnasa 2024, dúirt an tAire Dlí agus Cirt Helen McEntee gur den riachtanas comhlachtaí meán sóisialta gan neamhshuim a dhéanamh de bhagairtí a dhéantar ar dhaoine ar líne agus gur chóir dóibh a leithéidí a bhaint anuas a thúisce is féidir.Ag trácht a bhí sí ar an mbagairt a rinneadh ar Instagram ar an Taoiseach Simon Harris, ar a bhean chéile agus ar a gclann Thug sí le fios nach bhféadfaí brath a thuilleadh ar chomhlachtaí meán sóisialta le hiad féin a rialáil agus dúirt go raibh Éire ar cheann den bheagán tíortha a bhfuil Coimisinéir Sábháilteachta ar Líne acu. Ba cheart pionós dian a ghearradh ar na comhlachtaí sin, arsa sise, mura rachaidh siad i ngleic le hábhar urchóideach agus mídhleathach.

 Féach freisin 

 An Mhí Thoir (Dáilcheantar)

 Tagairtí 

Catagóir:Daoine a rugadh i 1986
Catagóir:Daoine beo
Catagóir:Airí Rialtais na hÉireann
Catagóir:Alumni Ollscoil Chathair Átha Cliath
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhine Gael
Catagóir:Comhairleoirí Áitiúla
Catagóir:Daoine as Contae na Mí
Catagóir:Teachtaí Dála mná
Catagóir:An Mhí Thoir (Dáilcheantar)
Catagóir:Baill den 34ú Dáil